CELEX: E2020C0151
Language: lv
Date: 2020-12-11 00:00:00
Title: EBTA Uzraudzības iestādes Deleģētais lēmumsNr. 151/20/COL (2020. gada 11. decembris), ar ko izveido kontroles programmu 2021. gadam, kura jāveic EEZ EBTA valstīs, lai pārbaudītu EEZ tiesību aktu piemērošanu pārtikas un veterinārijas jomā [2021/336]

25.2.2021   
            
            
               LV
            
            
               Eiropas Savienības Oficiālais Vēstnesis
            
            
               L 66/66
            
         
      EBTA UZRAUDZĪBAS IESTĀDES DELEĢĒTAIS LĒMUMSNr. 151/20/COL
      
      (2020. gada 11. decembris),
      ar ko izveido kontroles programmu 2021. gadam, kura jāveic EEZ EBTA valstīs, lai pārbaudītu EEZ tiesību aktu piemērošanu pārtikas un veterinārijas jomā [2021/336]
      EBTA UZRAUDZĪBAS IESTĀDE,
      Ņemot vērā tiesību aktu, kas minēts EEZ līguma I pielikuma I nodaļas 1.1. daļas 11.b punktā un II nodaļas 31q punktā un II pielikuma XII nodaļas 164. punktā Eiropas Parlamenta un Padomes Regulā (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), kas grozīts un pielāgots EEZ līgumam ar tā 1. protokolu un nozaru pielāgojumiem, kas minēti tā I un II pielikumā, jo īpaši tā 118. panta 1. punktā,
      tā kā:
      Par EEZ tiesību aktu izpildi pārtikas un veterinārijas jomā (2) ir atbildīgas EEZ valstis, kuru kompetentās iestādes, organizējot oficiālās kontroles, pārrauga un pārbauda, vai attiecīgās EEZ prasības tiek faktiski ievērotas un izpildītas.
      No Regulas (ES) 2017/625116. panta izriet, ka EBTA Uzraudzības iestādes (“Iestāde”) eksperti EEZ EBTA valstīs veic kontroles, tostarp revīzijas, lai pārbaudītu EEZ tiesību aktu piemērošanu. Iestādes īstenotās kontroles būtu jāveic tādās jomās kā pārtikas un barības nekaitīgums, dzīvnieku veselība un dzīvnieku labturība, augu aizsardzības līdzekļi, bioloģiskā ražošana un valsts kontroles sistēmu darbība un to kompetento iestāžu darbība, kuras šīs sistēmas pārvalda.
      No EEZ līguma I pielikuma nozaru pielāgojumiem un II pielikuma XII nodaļas ievaddaļas izriet, ka tiesību akti veterinārijas, dzīvnieku barības un pārtikas jomā neattiecas uz Lihtenšteinu tiktāl, kamēr uz Lihtenšteinu attiecina Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību.
      No Regulas (ES) 2017/625118. panta 1. punkta izriet, ka Iestādei jāizveido kontroles programma kontrolēm, kas tās ekspertiem jāveic Islandē un Norvēģijā, lai pārbaudītu EEZ tiesību aktu piemērošanu minētajās jomās.
      Šī kontroles programma ir paredzēta konkrētām prioritārām jomām. Prioritāšu noteikšanas kritēriji cita starpā ietver apzinātos riskus un jaunus būtiskus jautājumus (piemēram, dzīvnieku slimības vai pārtikas vai dzīvnieku barības krīzes), nozares atbilstību EEZ EBTA valstīs, EEZ EBTA valstu līdzšinējo veikumu attiecīgajā jomā un informāciju no attiecīgiem avotiem, tostarp prioritātes, ko Eiropas Komisija noteikusi savā kontroles programmā (3).
      IR PIEŅĒMUSI ŠO LĒMUMU.
      
                  1.
               
               
                  Kontroles programma 2021. gadam, kas Islandē un Norvēģijā jāveic Iestādes ekspertiem, kā paredzēts Regulas (ES) 2017/625116. panta 1. punktā, ir izklāstīta šā lēmuma pielikumā.
               
            
                  2.
               
               
                  Šis lēmums ir adresēts Islandei un Norvēģijai.
               
            
         Briselē, 2020. gada 11. decembrī
         
            EBTA Uzraudzības iestādes vārdā, rīkojoties saskaņā ar Deleģēto lēmumu Nr. 130/20/COL –
         
         
            
               atbildīgais kolēģijas loceklis
            
            Högni KRISTJÁNSSON
         
         
            
               līdzparakstījies
            
            
               Tieslietu un administratīvo lietu nodaļas direktors
            
            Carsten ZATSCHLER
         
      
      
         (1)  OV L 95, 7.4.2017., 1. lpp.
      
      
         (2)  EEZ tiesību akti pārtikas un veterinārijas jomā ietver pārtiku un pārtikas nekaitīgumu, dzīvnieku barību un barības nekaitīgumu, dzīvnieku veselības un labturības prasības, dzīvnieku izcelsmes blakusproduktus un atvasinātos produktus, prasības attiecībā uz augu aizsardzības līdzekļu laišanu tirgū un izmantošanu un pesticīdu ilgtspējīgu izmantošanu, bioloģisko ražošanu un bioloģisko produktu marķēšanu.
      
         (3)  Komisijas Īstenošanas lēmums (ES) 2020/1550 (2020. gada 23. oktobris), ar ko attiecībā uz kontrolēm, kuras Komisijas ekspertiem dalībvalstīs jāveic, lai pārbaudītu Savienības agropārtikas ķēdes tiesību aktu piemērošanu, izveido daudzgadu programmu laikposmam no 2021. līdz 2025. gadam (OV L 354, 26.10.2020., 9., lpp.).
   
   
      
         PIELIKUMS
         Šajā pielikumā izklāstīta kontroles programma 2021. gadam, kas Iestādes ekspertiem Islandē un Norvēģijā jāveic jomās, uz kurām attiecas Regula (ES) 2017/625.
         Iestāde ir noteikusi konkrētas prioritārās jomas tādās jomās kā pārtikas un barības nekaitīgums, dzīvnieku veselība un labturība, augu aizsardzības līdzekļi un valsts kontroles sistēmu un kompetento iestāžu darbība.
         Iestādes eksperti veic kontroles (to skaitā pārbaudes uz vietas un revīzijas) un dokumentāras analīzes saskaņā ar Regulas (ES) 2017/625116. pantu.
         Iestādes kontroles tiek veiktas, lai plaši aptvertu jomas, kuras Iestāde ir noteikusi par prioritārām un kurās ir rūpīgi jāpārbauda oficiālo kontroles sistēmu un izpildes pasākumu īstenošanas līmenis un efektivitāte.
         Kontroles programma 2021. gadam Islandē un Norvēģijā, kuras mērķis ir pārbaudīt noteikumu piemērošanu jomās, uz kurām attiecas Regula (ES) 2017/625, ir izklāstīta zemāk.
         
                     Prioritārā joma
                  
                  
                     Konkrētie mērķi
                  
               
                     
                        Pārtikas izcelsmes zoonozes
                     
                  
                  
                     Dokumentāras analīzes, kuru mērķis ir novērtēt pārtikas izraisītu zoonožu kontroli, īpašu uzmanību pievēršot valstu salmonellu kontroles programmu īstenošanas līmenim un efektivitātei
                  
               
                     
                        Veterināro zāļu, pesticīdu un piesārņotāju atliekvielas dzīvos dzīvniekos un dzīvnieku izcelsmes pārtikā
                     
                  
                  
                     Revīzijas, kuru mērķis ir pārbaudīt atbilstību piemērojamajiem EEZ tiesību aktiem, kas reglamentē veterināro zāļu, pesticīdu un piesārņotāju atliekas dzīvos dzīvniekos un dzīvnieku izcelsmes pārtikā, un to oficiālo kontroļu īstenošanu.
                     Dokumentāras analīzes, lai pārbaudītu, vai Islandes un Norvēģijas iesniegtie atliekvielu pārraudzības plāni atbilst attiecīgajos EEZ tiesību aktos noteiktajām prasībām.
                  
               
                     
                        Pārtikas produktu informācija patērētājiem un uzturvērtības un veselīguma norādes
                     
                  
                  
                     Dokumentāras analīzes, lai novērtētu, kā darbojas valstu kontroles sistēmas un kompetentās iestādes, kas tās pārvalda saistībā ar pārtikas produktu informāciju patērētājiem un uzturvērtības un veselīguma norādēm.
                  
               
                     
                        Dzīvnieku labturība nonāvēšanas laikā, lauksaimniecības dzīvnieki
                     
                  
                  
                     Revīzijas, kuru mērķis ir pārbaudīt atbilstību piemērojamajiem EEZ tiesību aktiem, ar ko reglamentē atgremotāju, cūku un mājputnu labturību nonāvēšanas laikā, un oficiālās kontroles īstenošanu.
                  
               
                     
                        Augu aizsardzības līdzekļi, pesticīdu atliekas un pesticīdu ilgtspējīga lietošana
                     
                  
                  
                     Dokumentāras analīzes, pēc kurām tiek veiktas revīzijas, lai pārbaudītu atbilstību piemērojamajiem EEZ tiesību aktiem, kas reglamentē augu aizsardzības līdzekļu un pesticīdu atlieku atļaušanu, tirdzniecību un lietošanu, pesticīdu ilgtspējīgu lietošanu un oficiālās kontroles īstenošanu.
                  
               
                     
                        Revīzijas ieteikumu pēcpārbaude
                     
                     
                        
                           (nozares un vispārīgā līmenī)
                        
                     
                  
                  
                     Pārbaudīt, tostarp veicot revīzijas un pārbaudes uz vietas, ka Islande un Norvēģija veic atbilstīgus pēcpasākumus, lai novērstu jebkādus konkrētus vai sistemātiskus trūkumus, kas konstatēti Iestādes kontrolēs.
                  
               
                     
                        Robežkontroles punktu atbilstība
                     
                  
                  
                     Pārbaudīt, vai robežkontroles punkti, ko Islande un Norvēģija ierosinājušas nozīmēt, atbilst robežkontroles punktu, ieskaitot pārbaudes centru, minimālajām prasībām, kuras ir noteiktas piemērojamos EEZ tiesību aktos pirms šādu punktu nozīmēšanas.